NB! Les informasjonen etter skjemaet før du fyller ut og sender inn klagen.

|  |  |  |  |  |
| --- | --- | --- | --- | --- |
| **Klager** Hvis det er flere klagere, må informasjon om alle oppgis. Ved for lite plass bør man legge ved egen oversikt over partene. | | | | |
| Fullt navn | |  | E-postadresse | |
|  | |  | |
| Adresse | | Medlemsforening | Medlemsnummer |
|  | |  |  |
| Postnummer | Poststed | Telefon | |
|  |  |  | |

|  |  |  |  |
| --- | --- | --- | --- |
| **Forening/Enhet som har fattet vedtak det klages over** | | | |
| Fullt navn | |  | E-postadresse |
|  | |  |
| Adresse | | Telefon |
|  | |  |
| Postnummer | Poststed | Telefon mobil |
|  |  |  |
| Kontaktperson | | Telefon til kontaktperson |
|  | |  |

|  |  |
| --- | --- |
| **Saken gjelder** Bruk 1–2 setninger. Eksempel: «Klage over styrevedtak dd.mm.yyyy om eksklu­sjon fra lokalforening» | |
|  | |
| **Påstand** Det du ønsker å oppnå. Eksempel:   1. Vedtaket er ikke fattet på riktig måte, jeg har ikke hatt anledning til å svare på alle anklagene. 2. Vedtaket er uriktig eller for strengt eller baserer seg på feil i faktiske opplysninger | |
| 1. |  |
| 2. |  |
| 3. |  |

|  |
| --- |
| **Faktisk begrunnelse for kravet (påstandsgrunnlag)**  De faktiske forhold som du mener skal medføre at du vinner frem med din påstand. Eksempler:   * Jeg har ikke gjort de handlinger som ligger til grunn for eksklusjonen. * Det er omstendigheter omkring vedtaket som ikke har kommet fram i behandlingen. * Det er gjort feil i saksbehandlingen som gjør at vedtaket ikke kan regnes for gyldig. |
|  |

|  |  |  |
| --- | --- | --- |
| **Hvilke regler i vedtekter (lokale eller sentrale) er det du mener er vurdert feil?** | | |
|  | | |
| **Skriftlige bevis og vitneutsagn**  Eksempler: Kontrakter/avtaler, fakturaer, brev/e-post, vitneutsagn og rapporter  Sett nummer på vedleggene. Nummerer også hver side. | | |
| Nr. | Beskriv beviset kort | Vedlegg nummer |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |

**INFORMASJON TIL PARTENE**

*Vedtatt av RS 26.04.2025*

**Informasjon om saksgangen**

Saken må være avgjort i henhold til vedtektene før den kan klages inn for Domsutvalget. Vanligvis innebærer dette at det må foreligge gyldige vedtak i henhold til de sentrale vedtektene § 3.3 som sier at suspensjon/eksklusjon bare kan besluttes av

* Styret i et lokallag
* Forbundsstyret

Klage kan sendes til Domsutvalget direkte etter vedtak om eksklusjon/suspensjon.

I andre saker enn eksklusjon /suspensjon etter § 14, 2. ledd der partene er enige om å be om Domsutvalgets avgjørelse kan saken sendes direkte til Domsutvalget.

NJFFs vedtekter er bestemt av Landsmøtet og er bindende for alle lokallag. Domsutvalget er dessuten ankeinstans for vedtak fra Forbundsstyret og dermed overordnet organ for alle slike saker.

**Behandling i Domsutvalget**

Behandling i Domsutvalget er kun skriftlig, og den som vil ha medhold i en påstand må sørge for tilstrekkelige bevis for dette – skriftlig. Det innebærer at

*Vitneutsagn* må være skriftlig og signert. Disse utsagnene bør komme direkte fra den som har sett/hørt hendelsen – ikke fra andre som bare har hørt det fra disse. De bør også angi tid og sted for hendelsen.

Vitneutsagn kan anonymiseres etter begjæring fra vitnet såfremt det anses strengt nødvendig. Dette gjelder hvor vitnets identitet kan medføre fare for alvorlige lovbrudd som krenker livet, helsen eller friheten til vitnet eller noen vitnet står i et slikt forhold til som fremgår av straffeprosessloven § 122. Dette gjelder ektefelle, slektninger i rett opp- eller nedstigende linje, søsken og like nær besvogrede. Det som er bestemt om ektefeller gjelder også fraskilte, samt personer som lever eller har levd sammen i et ekteskapslignende forhold

*Utsagn på Facebook,* Twitter*, Instagram etc.* som ligger til grunn for vedtak må vedlegges som skjermdumper – dvs. det er tatt bilde av meldingene – slik at det tydelig fremgår hvilke deltagere som har vært med, dato/tidspunkt og hvor utsagnet er avgitt, (f.eks. på lokal­foreningens profil eller om det er på en privat profil).

Dersom det refereres til *innlegg i aviser, anmeldelser, klager til kommune/fylke eller tilsvarende* må kopi av klage, evt. tilsvar og beslutning vedlegges.

Dersom en person som har blitt suspendert/ekskludert *tidligere har fått muntlige eller skriftlige advarsler eller andre reaksjoner*, og dette er relevant for saken må dette vedlegges – om det er gitt muntlig må det vises til en protokoll eller vitneuttalelse.

**Tidsfaktorens betydning for verdien av bevisene**

Verdien av bevis er størst når de innhentes umiddelbart etter en hendelse, og hendelser langt tilbake i tid (3 år eller eldre) vil normalt ikke bli tillagt særlig vekt, med mindre det er gjentagelse eller spesielt alvorlige forhold. Domsutvalget vil også legge vekt på om det ble reagert på hendelsen da den inntraff.

**Hvordan vurderes bevisene**

Domsutvalget foretar en såkalt fri bevisbedømmelse som legger til grunn det saksforhold som utvalget vurderer mest sannsynlig.

I dommen foretas en forholdsmessighetsvurdering mellom overtredelsen og reaksjonen.   
Det er således bare vesentlige overtredelser av vedtekter eller formål som kan begrunne utelukkelse.

**Partene i saken**

Under behandlingen i Domsutvalget vil den som har klaget inn avgjørelsen bli benevnt «klager» og den instans som har fattet vedtak om suspensjon/eksklusjon «klagemotpart».

**Partenes krav på informasjon**

Domsutvalget vil sørge for at all informasjon blir delt med alle parter – og at all ny informasjon som kommer fra partene i forbindelse med behandlingen vil bli lagt frem for den andre parten. Partene har krav på kontradiksjon, dvs. at de skal ha anledning til å imøtegå motpartens anførsler eller beskyldninger.

**Manglende svar på klagen**

Dersom klagemotparten ikke gir svar på klagen, kan saken bli avgjort på grunnlag av fremstillingen i klagen.

**Frist for tilsvar**

For å sørge for mest mulig effektiv behandling vil Domsutvalget normalt sette en svarfrist på dokumenter/informasjon som kommer inn etter at klage er opprettet. Fristen er 4 uker. Domsutvalget har anledning – men ikke plikt – til å godta dokumenter som kommer inn senere.

**Rettigheter mens saken blir behandlet i Domsutvalget**

I tiden fra eksklusjon/suspensjon er gyldig vedtatt til Domsutvalget har avsagt en dom gjelder eksklusjonen/suspensjonen slik at medlemmet er utestengt fra alle aktiviteter i NJFF – inkludert deltagelse i arrangementer, konkurranser og på årsmøtet.

Det påløper ikke saksomkostninger for behandling i Domsutvalget., og hver av partene bærer sine egne kostnader.

Administrasjonen i NJFF kan veilede deg om hvordan en klage skal settes opp. Fyll ut skjemaet på forhånd og legg ved alle dokumenter som kan være relevante i saken. Saken kan avvises hvis klagen er mangelfull.

**Klage med vedlegg sendes til** *domsutvalget@njff.no*